Flekkerøytunnelen

Flekkerøytunnelen er en undersjøisk veitunnel på fylkesvei 457 i Kristiansand kommune i Agder. Tunnelen går under Vestergapet mellom Kroodden på fastlandet og Flekkerøya. Tunnelen er 2321 meter lang, den når 101 meter under havet, og største stigning er 10 %. Anleggsstart for Flekkerøytunnelen var 1. august 1988, gjennomslag i tunnelen var 6. mars 1989, og tunnelen ble åpnet 15. august 1989. Den avløste fergeforbindelsen mellom Møvig i Kristiansand og Lindebøkilen på Flekkerøya. Dette er den eneste undersjøiske veitunnelen på Sørlandet.

Tunnelen er åpen for gående og syklende, og det er montert varselskilt med blinkende lyssignal som varsler annen trafikk når det er syklende i tunnelen; tunnelen er utstyrt med separate lyssignaler rettet mot gående og syklende, slik at tunnelen kan stenges midlertidig for nevnte trafikantgrupper dersom det skulle være nødvendig. 

Byggekostnadene var på 87 millioner kroner. Det ble krevet bompenger fra åpningen og fram til 14. juli 1998.Flekkeroy.no: Flekkerøytunnelen

Det er fotoboks (automatisk trafikkontroll) i begge retninger i tunnelen, og første halvår 2009 tok de inn over tre millioner kroner, noe som tilsvarer 16 000 kroner hver dag i gjennomsnitt, til tross for at de ikke er aktivert hele tiden. I tillegg kom 22 anmeldelser og 30 beslaglagte førerkort.Terje Andersen: Pengesluket Artikkel i Fædrelandsvennen Motor onsdag 16. september 2009 side 9-10.

Se også
Veitunneler i Norge
Undersjøiske veitunneler i Norge

Referanser

Eksterne lenker
 Fædrelandsvennen: Advarte om glatt veibane i Flekkerøytunnelen
 Rehabilitering av Flekkerøytunnelen på Veidekkes nettsider
 flekkeroy.no – Kommunikasjon (Blant annet om fergeforbindelsen Møvig – Flekkerøy)
 The World's Longest Tunnel Page
 Flekkerøy Historielag: Flekkerøytunnelen
 Statens vegvesen: Flekkerøytunnelen blir restaurert
 Fekkerøy ferja (video om historien)

Kategori:Undersjøiske tunneler i Norge
Kategori:Veitunneler i Kristiansand
Kategori:1989 i Norge
Kategori:Tunneler åpnet i 1989